**ŠVENČIŲ IR RENGINIŲ PAVADINIMŲ RAŠYMAS**

1. Didžiosiomis raidėmis pradedami rašyti švenčių ir renginių pavadinimai (tik pirmasis rašomas didžiąja raide: Naujieji metai, Tėvo diena, Nepriklausomybės atkūrimo diena).

Nustatyti tokie oficialūs švenčių dienų pavadinimai: 1) sausio 1-oji – Naujųjų metų diena; 2) vasario 16-oji – Lietuvos valstybės atkūrimo diena; 3) kovo 11-oji – Lietuvos nepriklausomybės atkūrimo diena; 4) sekmadienis ir pirmadienis – krikščionių Velykų dienos; 5) gegužės 1-oji – Tarptautinė darbo diena; 6) pirmasis gegužės sekmadienis – Motinos diena; 7) pirmasis birželio sekmadienis – Tėvo diena; 8) birželio 24-oji – Rasos ir Joninių diena; 9) liepos 6-oji – Valstybės (Lietuvos karaliaus Mindaugo karūnavimo) diena; 10) rugpjūčio 15-oji – Žolinė (Švč. Mergelės Marijos ėmimo į dangų diena); 11) lapkričio 1-oji – Visų Šventųjų diena; 12) gruodžio 24-oji – Kūčių diena; 13) gruodžio 25-oji ir 26-oji – Kalėdų dienos. 3. Atmintinų dienų įstatyme (Žin., 1997, Nr. 67-1672; 2009, Nr. 121- 5196) pateiktas toks atmintinų dienų sąrašas: 1) sausio 1-oji – Lietuvos vėliavos diena; 2) sausio 13-oji – Laisvės gynėjų diena; 3) sausio 15-oji – Klaipėdos krašto diena; 4) vasario 11-oji – Pasaulinė ligonių diena; 5) kovo 4-oji – Lietuvos globėjo šv. Kazimiero diena; 6) kovo 8-oji – Tarptautinė moterų solidarumo diena; 7) kovo 20-oji – Žemės diena; 8) kovo 27-oji – Tarptautinė teatro diena; 9) kovo 29-oji – Lietuvos įstojimo į NATO diena; 10) balandžio 6-oji – Saugaus eismo diena; 11) balandžio 7-oji – Pasaulinė sveikatos diena; 12) balandžio 15-oji – Kultūros diena; 13) balandžio 17-oji – Lietuvos energetikų diena; 14) balandžio 27-oji – Medicinos darbuotojų diena; 15) balandžio paskutinis sekmadienis – Pasaulinė gyvybės diena; 16) gegužės 1-oji – Lietuvos įstojimo į Europos Sąjungą diena; 17) gegužės 3-ioji – 1791 m. pirmosios rašytinės Konstitucijos Europoje diena; 2 18) gegužės 7-oji – Spaudos atgavimo, kalbos ir knygos diena; 19) gegužės 8-oji – Antrojo pasaulinio karo aukų atminimo diena; 20) gegužės 9-oji – Europos diena; 21) gegužės 14-oji – Pilietinio pasipriešinimo diena; 22) gegužės 15-oji – Steigiamojo Seimo susirinkimo diena, Tarptautinė šeimos diena; 23) gegužės 17-oji – Pasaulinė informacinės visuomenės diena; 24) gegužės trečiasis sekmadienis – Partizanų pagerbimo, kariuomenės ir visuomenės vienybės diena; 25) gegužės 25-oji – Tarptautinė dingusių vaikų diena; 26) birželio 1-oji – Tarptautinė vaikų gynimo diena; 27) birželio 3-ioji – Sąjūdžio diena; 28) birželio 14-oji – Gedulo ir vilties diena; 29) birželio 15-oji – Okupacijos ir genocido diena; 30) birželio 23-ioji – Birželio sukilimo diena; 31) liepos 15-oji – Žalgirio mūšio diena; 32) liepos paskutinis sekmadienis – Jūros diena ir Žvejų diena; 33) rugpjūčio 12-oji – Tarptautinė jaunimo diena; 34) rugpjūčio 23-ioji – Europos diena stalinizmo ir nacizmo aukoms atminti ir Baltijos kelio diena; 35) rugpjūčio 31-oji – Laisvės diena; 36) rugsėjo 1-oji – Mokslo ir žinių diena; 37) rugsėjo 8-oji – Šilinė (Švč. Mergelės Marijos gimimo diena), Vytauto Didžiojo karūnavimo ir Padėkos už Lietuvos nepriklausomybės ir laisvės apgynimą diena; 38) rugsėjo antrasis šeštadienis – Statybininkų diena; 39) rugsėjo 22-oji – Baltų vienybės diena; 40) rugsėjo 23-ioji – Lietuvos žydų genocido atminimo diena; 41) rugsėjo 27-oji – Lietuvos socialinių darbuotojų diena; 42) rugsėjo 28-oji – Tuskulėnų aukų atminimo diena; 43) spalio 1-oji – Tarptautinė pagyvenusių žmonių diena; 44) spalio pirmasis šeštadienis – Kūno kultūros ir sporto diena; 45) spalio 5-oji – Tarptautinė mokytojų diena; 46) spalio 10-oji – Vietos savivaldos diena; 47) spalio antrasis šeštadienis – Derliaus diena; 48) spalio 16-oji – Mažosios Lietuvos gyventojų genocido diena; 49) spalio 20-oji – 1791 m. Abiejų Tautų (Lietuvos ir Lenkijos) tarpusavio įžado paskelbimo diena; 50) spalio 25-oji – Konstitucijos diena; 51) lapkričio 2-oji – Mirusiųjų atminimo (Vėlinių) diena; 52) lapkričio 23-ioji – Lietuvos kariuomenės diena; 53) lapkričio 30-oji – Mažosios Lietuvos prisijungimo prie Didžiosios Lietuvos akto diena; 54) gruodžio 10-oji – Tarptautinė žmogaus teisių diena.

Ne klaida vartoti švenčių pavadinimus be žodžio šventas, tačiau jei šis žodis ar jo sutrumpinimas šv. vartojamas, tai jį rašyti reikia mažąja raide, nes jis neįeina į šventės pavadinimą. Tačiau stilistiškai, religiniuose tekstuose didžioji raidė gali būti vartojama, pvz.: šv. Velykos (ir Šv. Velykos) šv. Kalėdos (ir Šv. Kalėdos).

Į Darbo kodeksą įrašytas stilistinis pavadinimo variantas Visų Šventųjų diena (abu žodžiai pradedami didžiąja raide).

Renginių tiesioginės reikšmės pavadinimai, dažniausiai sudaryti iš vietovardžio ir renginio rūšį nurodančio žodžio, rašomi be kabučių (Vargonų festivalis). Simboliniai tokių renginių pavadinimai rašomi su kabutėmis (konkursas ,,Metų ūkis 2016“).